Den Vest-Sjællandske Avis, 1830-09-25
Den 14de Septbr. fandt Formælingen Sted, imellem Hs. Kongel. Høihed Prins Albrecht af Preussen og den Nederlandske Prinsesse Mariane og blev celebreret paa det høitideligste. Om Aftenen blev Staden illumineret med ubeskrivelig Pragt. Prinds Friederich ankom til Formælingsfesten fra Antverpen; men er allerede reist tilbage dertil. - Kongen har udnævnet Hr. van Toulon til Præsident for det andet Kammer Den 15de udnævnede Præsidenten de Personer som skulde forfatte Adressen til Hs. Majestæt, i Anledning af det Kongelige Budskab. Hr. Donger Curtius talte med meget Heftighed imod de belgiske Oprøre, og sagde: at han for sin Deel ikke kunde see nogen anden Udvei, end at betiene sig af Vaabenmagt. - Kongen har ladet anmelde for det andet Kammer: at Hr. v. Maanen beholder sin Titel og Rang som Statsminister. Det Engelske Blad Courier paastaaer, at det misfornøiede Partie i Belgien har isinde at løsrive Provinserne fra Nederlandene og forbinde dem med Frankerige. Den 15de Septbr. blev der holdet en Forsamling paa Raadhuset i Brüssel, som bestod af de 32 Deputerede af Borgergardens Sectioner, af Staben for Garden og af Sikkerheds-Commissionen, som besluttede, at en megen diærv Adresse skulde udstædes til de belgiske Deputerede ved Generalstaternes Forsamling, hvori der skulde erklæres deres store Utilfredshed med den Tale, hvormed Kongen har aabnet Forsamlingen, paalægges dem at soutinere deres Fordringer, og dersom disse ikke blev hurtigt efterkommede, at de saa strax skulde forlade Generalstaternes Forsamling, for at de ikke skulde have Udseendet af at understøtte de fiendtlige Planer imod Belgien. Det gik meget uroeligt til i denne Forsamling, og det kostede Møie at at faae Orden tilveiebragt; siden den Tid betragter nu Staben for Borgergarden sig som en provisorisk Regiering, saa at denne har overtaget den udøvende Magt, og derimod den indvortes Statsbestyrelse er overdraget til Sikkerheds-Commissionen; hvilket er bleven bekiendtgjort i en Proclamation af 14de Septbr. Dette er nu saa godt som Begyndelsen til en Borgerkrig. J Brussel og i de misfornøiede Egne ruster man sig ogsaa af alle Kræfter. J Brussel, ere 2 Millioner Patroner blevne forfærdigede; mange belgiske Soldater forlade deres Corps og begive sig til deres Hiemstand. – Den Franske Minister Montbel skal være forklædt undkommen til Østerrige. – Man paastaaer at det Kongelige Sachsiske Hof har vægret sig ved at indrømme Kong Karl den 10de et Opholdsted i Riget. - Man mener at Fyrsten af Talleyrand er udnævnet til Ambassadeur i London, for at formaae Karl den 10de til at frasige Thronen paa Hertugen af Bordeaux Vegne. Det Franske Cabinet har erfaret, at Ruslands Erkiendelse af den nye Regiering, kan forventes inden September Maaneds Udgang; 2 Franske Skibe med det trefarvede Flag have faaet Tilladelse at indløbe i Kronstadt. – Den Græske Regiering har faaet en Communication fra den Franske angaaende Revolutionen. Greve Capodistria forsamlede strax Senatet, og paa hans Forslag bliver Fyrsten Suzzo udnævnet til Græsk Gesandt i Paris. - General Clauzel er ankommen til Algier og har under 7de Septbr. udstædet en Proclamation til Regentskabets Jndvaanere. Det hedder, at Marskal Bourmont har indskibet sig til Gibraltar. - 128 Medlemmer af Folkeven nernes Selskab har erklæret: at de ere Forfattere til det confiskerede Mannifest og forlange, at stilles for Retten; dette Selskab bestaaer af 300 Medlemmer, hvoriblandt der skulle gives mange respectable Navne. - Bladene Nyefrankerige, Patrioten, Tribunen og Revolutionen angribe det herskende System paa en høist uskaansom Maade, og skildre den nærværende Administration som begyndelsen til en Contrarevolution. Journal des Debats, Bladet National og Messager ere ministerielle. De øvrige Blade opponere vel imod Regieringen; men ønske dog at den maae blive stedse mere bestyrket. Bladene Gazette og Qvotidienne forsvare endnu det styrtede Partie. - Næsten alle Oberster have bekiendtgjort for Officererne og Soldaterne, af deres Regimenter, at da Samvittighedsfriheden. er proclameret ved det nye Charte, saa kunne de efter Behag besøge Messen eller udeblive derfra.